**Datum: 18.03.2025. SAOPŠTENJE ZA MEDIJE**

**m:tel predstavlja svoja pametna rješenja na 2. Međunarodnom sajmu privrede Banjaluka EXPO 2025**

U Banjaluci se od 18. do 21. marta održava 2. Međunarodni sajam privrede „Banjaluka Expo 2025“ koji će biti prilika da se predstave privrednici i kompanije iz oblasti građevinarstva, metalne i elektro industrije, drvne industrije, tehnike i kućanskih aparata, IT sektora – elektronike i robotike, nekretnina, arhitekture i projektovanja.

Kompanija m:tel kao lider u digitalnim rješenjima, predstaviće na sajmu Smart Building koncept i najnovije ICT usluge koje unapređuju način na koji živimo i radimo.

Pametne zgrade postaju standard savremenog stanovanja, a m:tel rješenja omogućavaju automatizaciju ključnih sistema, kao što su osvjetljenje, grijanje, hlađenje i sigurnost, čime se postiže veća energetska efikasnost, smanjenje troškova i maksimalna udobnost za korisnike.

Svi zainteresovani koji posjete sajam u kompleksu „Univerzitetskog centra – Kampus“ u Banjaluci, na m:tel štandu, imaće priliku da se upoznaju s naprednim tehnologijama koje ova kompanija nudi.

Pored bogatog izlagačkog programa, kroz naučne skupove, okrugle stolove, edukacije i prezentacije, sa posebnim osvrtom na unapređenje znanja i primjere dobre prakse, na ovom značajnom događaju razgovaraće se o najaktuelnijim temama iz privrede.

Ključne riječi: m:tel, Banjaluka EXPO 2025

Izvor fotografija: m:tel, Banjaluka EXPO 2025